CELEX: 22016D0506
Language: mt
Date: 2015-02-25 00:00:00
Title: Deċiżjoni tal-Kumitat Konġunt taż-ŻEE Nru 18/2015 tal-25 ta' Frar 2015 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/506]

7.4.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 93/30
               
            DEĊIŻJONI TAL-KUMITAT KONĠUNT TAŻ-ŻEE
      Nru 18/2015
      tal-25 ta' Frar 2015
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/506]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kunsill (UE) Nru 518/2013 tat-13 ta' Mejju 2013 li jadatta r-Regolament (KE) Nru 1107/2009 tal-Parlament Ewropew u tal-Kunsill fil-qasam tal-protezzjoni tal-pjanti, minħabba l-adeżjoni tar-Repubblika tal-Kroazja (1) għandu jiddaħħal fil-Ftehim ŻEE.
               
            
                  (2)
               
               
                  Il-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (2) (“il-Ftehim tal-2014 dwar it-Tkabbir taż-ŻEE”) iffirmat fil-11 ta' April 2014 fi Brussell, li ilu japplika provviżjorjament għall-firmatarji tiegħu sa mit-12 ta' April 2014, u din id-Deċiżjoni għaldaqstant japplikaw provviżorjament sakemm jidħol fis-seħħ il-Ftehim tal-2014 dwar it-Tkabbir taż-ŻEE.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiżdied mal-punt 13 (ir-Regolament (KE) Nru 1107/2009 tal-Parlament Ewropew u tal-Kunsill) tal-Kapitolu XV tal-Anness II tal-Ftehim ŻEE:
      “, kif emendat bi:
      
                  —
               
               
                  
                     32013 R 0518: ir-Regolament tal-Kunsill (UE) Nru 518/2013 tat-13 ta' Mejju 2013 (ĠU L 158, 10.6.2013, p. 72).”
               
            Artikolu 2
      It-testi tar-Regolament (UE) Nru 518/2013 bil-lingwa Iżlandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-26 ta' Frar 2015, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 203/2014 tat-30 ta' Settembru 2014 (3), jew fil-jum tad-dħul fis-seħħ tal-Ftehim tal-2014 dwar it-Tkabbir taż-ŻEE, skont liema data tkun l-iżjed tard.
      Jidħol fis-seħħ il-Ftehim tal-2014 dwar it-Tkabbir taż-ŻEE, din id-Deċiżjoni tapplika b'mod provviżorju mis-26 ta' Frar 2015, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE, jew minn dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 203/2014 tat-30 ta' Settembru 2014, skont liema data tkun l-iżjed tard.
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Frar 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 158, 10.6.2013, p. 72.
      
         (2)  ĠU L 170, 11.6.2014, p. 5.
      
         (*)  L-ebda rekwiżiti kostituzzjonali ma huma indikati.
      
         (3)  ĠU L 202, 30.7.2015, p. 57.